
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	30 mai 2011

	Nr.
	27/163


R A P O R T

asupra proiectului de Lege privind aprobarea Ordonanţei de urgenţă a Guvernului nr.1/2011 privind stabilirea unor măsuri în domeniul pensiilor acordate beneficiarilor proveniţi din sistemul de apărare, ordine publică şi siguranţă naţională
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 158 din 30 martie 2011, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.1/2011 privind stabilirea unor măsuri în domeniul pensiilor acordate beneficiarilor proveniţi din sistemul de apărare, ordine publică şi siguranţă naţională.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.107/28.01.2011)

· avizul favorabil al Comisiei juridice, de disciplină şi imunităţi (nr.31/265/12.04.2011)

· avizul favorabil al Comisiei pentru apărare, ordine publică şi siguranţă naţională (nr.32/103/31.03.2011)

· avizul favorabil al Comisiei pentru egalitatea de şanse pentru femei şi bărbaţi (nr.37/179/6.04.2011)

· punctul de vedere al Ministerului Finanţelor Publice (nr.360358/09.05.2011).

Proiectul de lege are ca obiect de reglementare stabilirea unor măsuri în domeniul pensiilor acordate beneficiarilor proveniţi din sistemul de apărare, ordine publică şi siguranţă naţională, în sensul prelungirii până la data de 31 octombrie 2011 a termenului în care să fie identificate actele necesare recalculării pensiilor. Proiectul prevede că obligaţia identificării şi transmiterii actelor necesare revine instituţiilor din sistemul de apărare, ordine publică şi siguranţă naţională. De asemenea, se prevede ca, pentru pensiile pentru care nu au putut fi identificate veniturile lunare realizate, se va utiliza cuantumul soldei de grad şi al soldei de funcţie minime corespunzătoare gradului militar deţinut.
Comisia propune Plenului Camerei Deputaţilor aprobarea proiectului de lege în forma prezentată întrucât, prin ordonanţa de urgenţă supusă aprobării, se instituie o etapă de revizuire a cuantumului pensiilor cu respectarea principiului contributivităţii, în scopul de a nu sancţiona persoanele care, fără a avea vreo culpă, nu au reuşit în intervalul iniţial, pus la dispoziţie de legiuitor prin Legea nr. 119/2010, să identifice documentele doveditoare ale veniturilor realizate pe parcursul întregii cariere.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 24 mai 2011 au participat, în conformitate cu prevederile art.55 din Regulamentul Camerei Deputaţilor:

· Domnul Mihail Vasile Ozunu, Secretar de Stat - Ministerul Apărării Naţionale;

· Doamna general brigadă Maria Lupu, Şef Direcţia Financiară - Ministerul Apărării Naţionale;
· Domnul locotenent colonel Florin Vasile, consilier juridic - Ministerul Apărării Naţionale;

· Domnul Gheorghe Gherghina, Secretar de Stat - Ministerului Finanţelor Publice.
La lucrările comisiei au fost prezenţi 27 deputaţi, din totalul de 27 membri ai comisiei.

Raportul comisiei a fost adoptat cu 14 voturi pentru şi 13 voturi împotrivă.
Proiectul de lege a fost adoptat de Senat în condiţiile art.115 alin.(5) teza a III-a din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


În cadrul dezbaterilor, au fost formulate amendamente, care, supuse votului, au fost respinse. Amendamentele respinse sunt redate în anexa la prezentul raport. 



PREŞEDINTE,







SECRETAR,




Victor Paul Dobre






Kerekes Karoly

Şef serviciu Elena MESAROŞ









Întocmit,

Expert parlamentar Sorina SZABO

ANEXĂ

Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1. 
	Art. 1 alin (4)

(4) În cazul pensiilor prevăzute la alin.(1), pentru care, până cel mai târziu la data de 31 octombrie 2011, nu pot fi identificate veniturile realizate lunar pentru anumite perioade, la stabilirea punctajului mediu anual se utilizează cuantumul soldei de grad şi al soldei de funcţie minime corespunzătoare gradului militar deţinut, conform anexei nr. 1, dar nu mai puţin de salariul mediu brut/net pe economie, iar pentru perioada anterioară anului 1952 se utilizează salariul mediu brut pe economie.

	Domnii deputaţi Niculae Mircovici, Eugen Bădălan, George Scutaru, Doru-Claudian Frunzulică, Eugen Bejinariu, Mihăiţă Calimente şi Ion Mocioalcă propun reformularea textului după cum urmează:
(4) În cazul pensiilor prevăzute la alin. (1), pentru care, până cel târziu la data de 31 octombrie 2011, nu pot fi identificate veniturile realizate lunar pentru anumite perioade, la stabilirea punctajului mediu anual se utilizează cuantumul soldei de grad şi al soldei de funcţie îndeplinite în perioada respectivă, iar pentru perioada anterioară anului 1952 se utilizează salariul mediu brut pe economie.


	Argumente pentru susţinere

Se elimină caracterul abuziv al prevederii actuale care vizează diminuarea pensiei din motive care nu ţin de vinovăţia pensionarului pentru dispariţia datelor referitoare la veniturile realizate de acesta, iar informaţiile referitoare la grad şi funcţie se găsesc în memoriul personal al fiecărui cadru militar, precum şi în ordinul de zi pe unitate
Argumente pentru respingere
În forma actuală, potrivit legislaţiei în vigoare, la stabilirea punctajului mediu anual se ia în calcul cuantumul minim al soldei de grad sau de funcţie, dar nu mai puţin de salariul mediu brut/net pe economie.
	Camera Deputaţilor

	2. 
	Art. 1 alin (4)

(4) În cazul pensiilor prevăzute la alin.(1), pentru care, până cel mai târziu la data de 31 octombrie 2011, nu pot fi identificate veniturile realizate lunar pentru anumite perioade, la stabilirea punctajului mediu anual se utilizează cuantumul soldei de grad şi al soldei de funcţie minime corespunzătoare gradului militar deţinut, conform anexei nr. 1, dar nu mai puţin de salariul mediu brut/net pe economie, iar pentru perioada anterioară anului 1952 se utilizează salariul mediu brut pe economie.

	Domnul deputat Nini Săpunaru propune reformularea textului după cum urmează:

(4) În cazul pensiilor prevăzute la alin. (1), pentru care, până cel târziu la data de 31 octombrie 2011, nu pot fi identificate veniturile realizate lunar pentru anumite perioade, la stabilirea punctajului mediu anual se utilizează cuantumul mediu al soldei (venitului) dintre ultima lună înaintea perioadei lipsă, şi prima lună după perioada lipsă dar nu mai puţin de salariul mediu brut/net pe economie, iar pentru perioada anterioară anului 1952 se utilizează salariul mediu brut pe economie.

	Argumente pentru susţinere

Considerăm această măsură ca nelegală şi abuzivă, deoarece încadrările în funcţii au avut un caracter pronunţat de stabilitate, lucru care a determinat  o   vechime fără întreruperi,  în acelaşi loc de muncă, respectiv pe aceeaşi funcţie. 

Pentru lipsa datelor într-o anumită perioadă,  lucru independent de voinţa celor vizaţi de acest proiect legislativ, aceştia nu pot fi „sancţionaţi”. Considerăm că acest cuantum este mult mai apropiat de valoarea reală a veniturilor, de care au beneficiat cadrele militare.
Argumente pentru respingere
În forma actuală, potrivit legislaţiei în vigoare, la stabilirea punctajului mediu anual se ia în calcul cuantumul minim al soldei de grad sau de funcţie, dar nu mai puţin de salariul mediu brut/net pe economie.

	Camera Deputaţilor

	3. 
	Art. 1 alin (4)

(4) În cazul pensiilor prevăzute la alin.(1), pentru care, până cel mai târziu la data de 31 octombrie 2011, nu pot fi identificate veniturile realizate lunar pentru anumite perioade, la stabilirea punctajului mediu anual se utilizează cuantumul soldei de grad şi al soldei de funcţie minime corespunzătoare gradului militar deţinut, conform anexei nr. 1, dar nu mai puţin de salariul mediu brut/net pe economie, iar pentru perioada anterioară anului 1952 se utilizează salariul mediu brut pe economie.

	Domnul deputat Victor Paul Dobre propune reformularea textului după cum urmează:

(4) În cazul pensiilor prevăzute la alin. (1), pentru care, până cel târziu la data de 31 octombrie 2011, nu pot fi identificate veniturile realizate lunar pentru anumite perioade, la stabilirea punctajului mediu anual se utilizează cuantumul soldei de grad şi al soldei de funcţie real exercitată, potrivit clasei de salarizare în care aceasta este încadrată, iar pentru perioada anterioară anului 1952 se utilizează salariul mediu brut pe economie.


	Argumente pentru susţinere

În cariera militară, deseori cadrele militare au fost încadrate pe funcţii superioare gradului deţinut.
Argumente pentru respingere
În forma actuală, potrivit legislaţiei în vigoare, la stabilirea punctajului mediu anual se ia în calcul cuantumul minim al soldei de grad sau de funcţie, dar nu mai puţin de salariul mediu brut/net pe economie.
	Camera Deputaţilor

	4. 
	Art. 1 alin (4)

(4) În cazul pensiilor prevăzute la alin.(1), pentru care, până cel mai târziu la data de 31 octombrie 2011, nu pot fi identificate veniturile realizate lunar pentru anumite perioade, la stabilirea punctajului mediu anual se utilizează cuantumul soldei de grad şi al soldei de funcţie minime corespunzătoare gradului militar deţinut, conform anexei nr. 1, dar nu mai puţin de salariul mediu brut/net pe economie, iar pentru perioada anterioară anului 1952 se utilizează salariul mediu brut pe economie.

	Domnul deputat Radu Eugeniu Coclici propune reformularea textului după cum urmează:

(4) În cazul pensiilor prevăzute la alin. (1), pentru care, până cel târziu la data de 31 octombrie 2011, nu pot fi identificate veniturile realizate lunar pentru anumite perioade, la stabilirea punctajului mediu anual se utilizează cuantumul soldei de grad şi al soldei de funcţie deţinute de militar în perioadele respective, conform datelor înregistrate în fişa personală a pensionarului.

	Argumente pentru susţinere

Un număr important de beneficiari ai drepturilor reglementate de prezenta ordonanţă de urgenţă au deţinut în activitatea lor, pe perioade îndelungate funcţii superioare gradelor avute şi au fost retribuiţi superior gradului avut.
Argumente pentru respingere:

În forma actuală, potrivit legislaţiei în vigoare, la stabilirea punctajului mediu anual se ia în calcul cuantumul minim al soldei de grad sau de funcţie, dar nu mai puţin de salariul mediu brut/net pe economie.
	Camera Deputaţilor

	5. 
	__
	Domnii deputaţi Niculae Mircovici, Eugen Bădălan, George Scutaru, Doru-Claudian Frunzulică, Eugen Bejinariu, Mihăiţă Calimente şi Ion Mocioalcă propun introducerea, la articolul 4, a unui alineat nou, alin.(2), cu următorul cuprins:
„(2) În cazul în care în urma recalculării rezultă un cuantum mai mic, pensia rămâne la valoarea avută în plată înaintea recalculării.”

	Argumente pentru susţinere

În scopul respectării principiului neretroactivităţii legii, prevăzut de art. 15, alin. 2 din Constituţia României, care precizează că” „Legea dispune numai pentru viitor, cu excepţia legii penale sau contravenţionale mai favora-bile” şi de art. 20 alin. 2 din Constituţia României care stabileşte că: „Dacă există neconcordanţe între pactele şi tratatele privitoare la dreptu-rile fundamentale ale omului, la care România este parte şi legile interne, au prioritate reglementările internaţionale, cu excepţia cazurilor în care Constituţia sau legile interne conţin dispoziţii mai favorabile”. Potrivit Directivei 86/37/EEC, amendată prin Directiva nr. 96/97/EEC, militarii fac parte din pilonul II al pensiilor ocupaţionale, calcularea pensiei făcându-se prin raportare la ultimul salariu din perioada activă. În acest fel, se beneficiază de măsura mai favorabilă, potrivit prevederilor constituţionale enunţate la punctul anterior.

Argumente pentru respingere
Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.

	Camera Deputaţilor

	6. 
	Art. 5. - Pensiile recalculate pe baza documentelor care atesta veniturile realizate si a salariului mediu brut pe economie sau exclusiv pe baza salariului mediu brut pe economie pentru perioadele care constituie stagiu de cotizare si ale caror cuantumuri sunt mai mari decat cele aflate in plata in luna decembrie 2010 se mentin in plata in cuantumurile rezultate in urma recalcularii pana la data emiterii deciziei de revizuire. 


	Domnii deputaţi Niculae Mircovici, Eugen Bădălan, George Scutaru, Doru-Claudian Frunzulică, Eugen Bejinariu, Mihăiţă Calimente şi Ion Mocioalcă propun eliminarea articolului 5.

	Argumente pentru susţinere

Este redundant, întrucât problematica este rezolvată prin amendamentul de la art.4

Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	Camera Deputaţilor

	7. 
	Art. 5. - Pensiile recalculate pe baza documentelor care atesta veniturile realizate si a salariului mediu brut pe economie sau exclusiv pe baza salariului mediu brut pe economie pentru perioadele care constituie stagiu de cotizare si ale caror cuantumuri sunt mai mari decat cele aflate in plata in luna decembrie 2010 se mentin in plata in cuantumurile rezultate in urma recalcularii pana la data emiterii deciziei de revizuire. 


	Domnul deputat Radu Eugeniu Coclici propune reformularea textului după cum urmează:
“Art. 5. - Pensiile revizuite pe baza documentelor care atesta veniturile realizate si a salariului mediu brut pe economie sau exclusiv pe baza salariului mediu brut pe economie pentru perioadele care constituie stagiu de cotizare si ale caror cuantumuri sunt mai mari decat cele aflate in plata in luna decembrie 2010 se mentin in plata in cuantumurile rezultate in urma recalcularii.”

	Argumente pentru susţinere

Propunerea are în vedere respectarea principiului neretreoactivităţii legii civile, consacrat în art. 15 alin.(2) din Constituţia României.
Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	

	8. 
	Art.6. - (1) Pensiile recalculate pe baza documentelor care atesta veniturile realizate si a salariului mediu brut pe economie sau exclusiv pe baza salariului mediu brut pe economie pentru perioadele care constituie stagiu de cotizare si ale caror cuantumuri sunt mai mici decat cele aflate in plata in luna decembrie 2010 se mentin in plata in cuantumurile avute in luna decembrie 2010 incepand cu luna ianuarie 2011 pana la data emiterii deciziei de revizuire. 

(2) Diferentele aferente lunii ianuarie 2011 se achita pana la sfarsitul lunii februarie 2011.

	Domnii deputaţi Niculae Mircovici, Eugen Bădălan, George Scutaru, Doru-Claudian Frunzulică, Eugen Bejinariu, Mihăiţă Calimente şi Ion Mocioalcă propun eliminarea articolului 6.

	Argumente pentru susţinere

Pentru a se pune de acord cu prevederile de la art.4

Argumente pentru respingere
Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	Camera Deputaţilor

	9. 
	Art.6. - (1) Pensiile recalculate pe baza documentelor care atesta veniturile realizate si a salariului mediu brut pe economie sau exclusiv pe baza salariului mediu brut pe economie pentru perioadele care constituie stagiu de cotizare si ale caror cuantumuri sunt mai mici decat cele aflate in plata in luna decembrie 2010 se mentin in plata in cuantumurile avute in luna decembrie 2010 incepand cu luna ianuarie 2011 pana la data emiterii deciziei de revizuire. 


	Domnul deputat Radu Eugeniu Coclici propune reformularea textului după cum urmează:

„Art.6. - Pensiile recalculate pe baza documentelor care atestă veniturile realizate şi a salariului mediu brut pe economie sau exclusiv pe baza salariului mediu brut pe economie pentru perioadele care constituie stagiu de cotizare şi ale căror cuantumuri sunt mai mici decât cele aflate în plată în luna decembrie 2010, rămân în continuare în plată conform cuantumului din această lună.”

	Argumente pentru susţinere

Propunerea are în vedere respectarea principiului neretreoactivităţii legii civile, consacrat în art. 15 alin.(2) din Constituţia României.
Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	Camera Deputaţilor

	10. 
	Art. 6. - (1) Pensiile recalculate pe baza documentelor care atesta veniturile realizate si a salariului mediu brut pe economie sau exclusiv pe baza salariului mediu brut pe economie pentru perioadele care constituie stagiu de cotizare si ale caror cuantumuri sunt mai mici decat cele aflate in plata in luna decembrie 2010 se mentin in plata in cuantumurile avute in luna decembrie 2010 incepand cu luna ianuarie 2011 pana la data emiterii deciziei de revizuire. 


	Domnul deputat Victor Paul Dobre propune reformularea textului după cum urmează:

“Art. 6. - (1) Pensiile recalculate pe baza documentelor care atesta veniturile realizate si a salariului mediu brut pe economie sau exclusiv pe baza salariului mediu brut pe economie pentru perioadele care constituie stagiu de cotizare si ale caror cuantumuri sunt mai mici decat cele aflate in plata in luna decembrie 2010 se mentin in plata in cuantumurile avute in luna decembrie 2010 incepand cu luna ianuarie 2011 pana la data la care prin aplicarea formulei de calcul prevăzute de lege se obţine un cuantum al pensiei mai mare.”

	Argumente pentru susţinere

Metodologia de calcul privind revizuirea pensiilor acordate beneficiarilor din sistemul de apărare, ordine publică şi siguranţă naţională trebuie să respecte prevederile Legii nr. 263/2010.

Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	Camera Deputaţilor

	11. 
	Art.6 alin.(2)

(2) Diferentele aferente lunii ianuarie 2011 se achita pana la sfarsitul lunii februarie 2011.


	Domnul deputat Radu Eugeniu Coclici propune eliminarea textului.


	Argumente pentru susţinere

Propunerea are în vedere respectarea principiului neretreoactivităţii legii civile, consacrat în art. 15 alin.(2) din Constituţia României.
Argumente pentru respingere
Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	Camera Deputaţilor

	12. 
	Art.7. - (1) In cazul pensiilor prevazute la art. 5 si 6, nu mai tarziu de data de 31 martie 2012 se va efectua regularizarea acestora, prin stabilirea sumelor de plata sau de recuperat, dupa caz, in functie de cuantumurile rezultate dupa luarea in considerare a tuturor documentelor care atesta veniturile realizate pe intreaga durata a stagiului de cotizare sau dupa aplicarea grilei prevazute in anexa nr.1. 

(2) Sumele de plata se vor achita pana cel tarziu la data de 31 decembrie 2012, iar sumele de recuperat se retin din drepturile de pensie, in conditiile legii. 


	Domnii deputaţi Niculae Mircovici, Eugen Bădălan, George Scutaru, Doru-Claudian Frunzulică, Eugen Bejinariu, Mihăiţă Calimente şi Ion Mocioalcă propun eliminarea articolului 7.

	Argumente pentru susţinere

Pentru a se pune de acord cu prevederile de la art.4

Argumente pentru respingere:

Nu se justifică, având în vedere că se doreşte numai majorarea pensiilor din sistemul de apărare naţională, ordine publică şi siguranţă naţională, nu şi o reducere a acestora.
	Camera Deputaţilor



	13. 
	Art. 7. - (1) In cazul pensiilor prevazute la art. 5 si 6, nu mai tarziu de data de 31 martie 2012 se va efectua regularizarea acestora, prin stabilirea sumelor de plata sau de recuperat, dupa caz, in functie de cuantumurile rezultate dupa luarea in considerare a tuturor documentelor care atesta veniturile realizate pe intreaga durata a stagiului de cotizare sau dupa aplicarea grilei prevazute in anexa nr. 1. 

(2) Sumele de plata se vor achita pana cel tarziu la data de 31 decembrie 2012, iar sumele de recuperat se retin din drepturile de pensie, in conditiile legii. 

	Domnii deputaţi Victor Paul Dobre şi Nini Săpunaru propun reformularea textului după cum urmează:
“Art.7. – (1) În cazul pensiilor prevazute la art. 5 si 6, nu mai tarziu de data de 31 martie 2012 se va efectua regularizarea acestora, prin stabilirea sumelor de plata in functie de cuantumurile rezultate dupa luarea in considerare a tuturor documentelor care atesta veniturile realizate pe intreaga durata a stagiului de cotizare sau dupa aplicarea grilei prevazute in anexa nr. 1. 

(2) Sumele de plata se vor achita pana cel tarziu la data de 31 decembrie 2012.”

	Argumente pentru susţinere

Metodologia de calcul privind revizuirea pensiilor acordate beneficiarilor din sistemul de apărare, ordine publică şi siguranţă naţională trebuie să respecte prevederile Legii nr. 263/2010.

Argumente pentru respingere
Nu se justifică, având în vedere că se doreşte numai majorarea pensiilor din sistemul de apărare naţională, ordine publică şi siguranţă naţională, nu şi o reducere a acestora.
	Camera Deputaţilor

	14. 
	__
	Domnul deputat Nini Săpunaru propune introducerea, la art.7, a unui alineat nou, alin.(3), cu următorul cuprins:

„(3) În cazul în care cuantumul pensiei revizuite este mai mic decât cel aflat în plată se menţine în plată cuantumul cel mai avantajos.”


	Argumente pentru susţinere

Pentru evitarea retroactivităţii legii.

Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.
	Camera Deputaţilor

	15. 
	Anexa 1 

SITUAŢIE cuprinzând cuantumul soldelor de grad şi soldelor de funcţie minime corespunzătoare gradelor militare deţinute


	Domnul deputat Victor Paul Dobre propune eliminarea Anexei nr.1.


	Argumente pentru susţinere

Pentru corelare cu amendamentul propus la art.1 alin.(4).
Argumente pentru respingere:

Nu se justifică în contextul respingerii amendamentelor precedente.


	Camera Deputaţilor

	16. 
	Anexa nr.3, art.5 alin.(3)
12/2010(3) Valoarea punctului de pensie prevăzută la alin. (1) este de 732,80 lei, stabilită prin Legea bugetului asigurărilor sociale de stat pe anul 2010 nr. .


	Domnul deputat Nini Săpunaru propune modificarea alin.(3) al art.5 din Anexa nr. 3, după cum urmează:
“(3) Valoarea punctului de pensie prevazută la alin. (1) este de 732,80 lei, stabilită prin Legea bugetului asigurărilor sociale de stat pe anul 2010 nr. 12/2010 şi se majorează cu procentul de creştere a soldelor de grad şi funcţie a cadrelor militare în activitate.”

	Argumente pentru susţinere

Trebuie să existe o permanentă corelare între valoarea punctului de pensie şi soldele militarilor activi.

La alin.(3) al art.5 din Anexa 3 şi nici în Legea 119/2010,  nu se prevede pentru pensiile cadrelor militare, nici o metodologie de creştere cu inflaţia sau bazată pe creşterea salariului mediu pe economie a punctului de pensie.

Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	Camera Deputaţilor

	17. 
	__
	Domnul deputat Nini Săpunaru propune introducerea după alin.(4) al art.5 din Anexa nr. 3, a unui nou alineat alin.(5), cu următorul cuprins:
“(5) La cuantumul pensiei stabilit conform alin. (1) se aplica un spor în puncte pentru gradul militar după cum urmează:

a) subofiţeri şi maiştri militari - 5 puncte;

b) ofiţeri cu grade inferioare - 7 puncte;
c) ofiţeri cu grade superioare - 9 puncte;
d) generali şi amirali - 11 puncte.”

	Argumente pentru susţinere

Gradul militar este un drept al titularului şi reprezintă recunoaşterea în plan social a calităţii de cadru militar. Gradul de ofiţer, maistru militar şi subofiţer nu se poate pierde decât în cazurile şi în condiţiile prevăzute de legislaţia în vigoare.

Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	Camera Deputaţilor

	18. 
	__
	Domnul deputat Victor Paul Dobre propune introducerea după alin.(4) al art.5 din Anexa nr. 3, a unui nou alineat alin.(5), cu următorul cuprins:
„(5) Cuantumul pensiei stabilit conform alin.(1) se majorează cu suma corespunzătoare contribuţiei pentru asigurări sociale de sănătate, datorată potrivit legii.”

	Argumente pentru susţinere

Pentru a fi acoperite sumele necesare pentru plata contribuţiei asigurărilor sociale de sănătate.
Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	Camera Deputaţilor

	19. 
	__
	Domnul deputat Nini Săpunaru propune introducerea după alin.(6) al art.9 din Anexa nr. 3 a unui nou alineat, alin.(7), cu următorul cuprins:
„(7) Pentru perioadele de stagiu de cotizare, rezultate ca diferenţă între stagiul de cotizare prevăzut de lege şi vechimea calculată rezultată în urma aplicării sporului de vechime conform condiţiilor de muncă, se acordă pentru fiecare an de diferenţă un spor de 0,5 puncte.”

	Argumente pentru susţinere

Pentru corelare cu prevederile art.99 din Legea nr. 263/2010, potrivit cărora asiguraţii care au realizat stagiul minim de cotizare şi care contribuie la sistemul public de pensii după împlinirea vârstei de pensionare beneficiază de majorarea punctajului lunar realizat în perioada respectivă cu 0,5%.
Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.


	Camera Deputaţilor

	20. 
	Art.13 - (1) Persoanele care au contribuit la Fondul pentru pensia suplimentară cu 2%, 3%, respectiv 5%, beneficiază de o creştere a punctajului, determinat prin aplicarea următoarelor procente la punctajele lunare realizate în aceste perioade, astfel:

a) 16% pentru perioada 1 ianuarie 1967-1 ianuarie 1973;

b) 13% pentru perioada 1 ianuarie 1973-1 ianuarie 1978;

c) 14% pentru perioada 1 ianuarie 1978-1 iulie 1986;

d) 21% pentru perioada 1 iulie 1986-1 noiembrie 1990;

e) 15% pentru perioada 1 noiembrie 1990-1 aprilie 1991;

f) 14% pentru perioada 1 aprilie 1991-1 aprilie 1992;

g) 13% pentru perioada 1 aprilie 1992-1 ianuarie 1999;

h) 22% pentru perioada 1 ianuarie 1999-1 februarie 1999;

i) 17% pentru perioada de după 1 februarie 1999.
(2) Persoanele care au contribuit cu 4% la Fondul pentru pensia suplimentară beneficiază de o creştere a punctajului, determinat prin aplicarea următoarelor procente la punctajele lunare realizate în aceste perioade, astfel:
a) 26% pentru perioada 1 iulie 1977-1 ianuarie 1978;

b) 28% pentru perioada 1 ianuarie 1978-1 iulie 1986.

	Domnul deputat Victor Paul Dobre propune reformularea preambulului de la alin.(1) şi (2) ale art.13 din Anexa nr. 3, după cum urmează:

“Art.13 - (1) Persoanele care au contribuit la Fondul pentru pensia suplimentară cu 2%, 3%, respectiv 5%, beneficiază de o creştere a punctajului, determinat prin aplicarea următoarelor procente la punctajele anuale realizate în aceste perioade, astfel:

Nemodificate
(2) Persoanele care au contribuit cu 4% la Fondul pentru pensia suplimentară beneficiază de o creştere a punctajului, determinat prin aplicarea următoarelor procente la punctajele anuale realizate în aceste perioade, astfel:

Nemodificate
	Argumente pentru susţinere

Pentru egalitate de tratament între persoanele ale căror pensii vor fi revizuite în conformitate cu prezenta ordonanţă de urgenţă şi cele pentru care dreptul la pensie a fost deja stabilit definitiv potrivit Legii nr. 119/2010.

Argumente pentru respingere:

Contribuţia la pensia suplimentară se datorerază lunar.
	Camera Deputaţilor

	21. 
	__
	Domnul deputat Victor Paul Dobre propune introducerea după alin.(3) al art.16 din Anexa nr. 3, a unui nou alineat alin.(4), cu următorul cuprins:
„(4) Cuantumul pensiei pentru fiecare urmaş nu va fi mai mic decât indemnizaţia socială minimă garantată.”

	Argumente pentru susţinere

Pentru a asigura un nivel minim de subzistenţă.

Argumente pentru respingere:

Potrivit prevederilor art 2 alin (4) din Ordonanţa de urgenţă a Guvernului nr.6/2009 privind instituirea pensiei sociale minime garantate, în cazul pensionarilor care beneficiază de pensie de urmaş, pensia socială minimă garantată, se acordă fiecărui urmaş în parte.

	Camera Deputaţilor

	22. 
	Art.20 - 119/2010Pensiile prevăzute la art. 1 lit. a) şi b) din Legea nr. , ale căror cuantumuri au fost stabilite prin aplicarea unor hotărâri definitive şi irevocabile ale instanţelor de judecată se revizuiesc, după caz, potrivit prevederilor prezentei metodologii.

	Domnul deputat Victor Paul Dobre propune abrogarea art.20 din Anexa nr.3.


	Argumente pentru susţinere

Este o prevedere neconstituţională, deoarece pune în discuţie drepturi stabilite deja prin hotărâri judecătoreşti definitive şi irevocabile. Totodată, sintagma „după caz” din cuprinsul acestui articol poate conduce la abuzuri grave din partea caselor teritoriale de pensii sectoriale.

Argumente pentru respingere:

Recalcularea pensiilor se face potrivit principiului contributivităţii şi asigurând egalitate de tratament pentru toţi beneficiarii sistemului.

	Camera Deputaţilor

	23. 
	Anexa nr.3, art.21, alin.(2)

(2) Deciziile de pensie revizuite se comunică beneficiarilor, în termen de 30 de zile de la data emiterii.


	Domnul deputat Victor Paul Dobre propune reformularea alineatului (2) al art.21 din Anexa nr. 3, după cum urmează:

(2) Deciziile de pensie revizuite se comunică beneficiarilor, în termen de 30 de zile de la data emiterii, împreună cu buletinul detaliat de calcul, pe luni şi ani, al punctajului mediu anual.


	Argumente pentru susţinere

Pensionarii trebuie să fie în deplină cunoştinţă de cauză atunci când sunt interesaţi să-şi exercite dreptul la contestarea deciziilor de pensii revizuite, conform prevederilor legale.

Argumente pentru respingere
Având în vedere costul de expediere al buletinului de calcul, pe luni şi ani, al punctajului mediu anual, acesta se expediază numai la cerere.
	Camera Deputaţilor

